Document ID: 32006R1184

Reference:
4.8.2006
ET
Euroopa Liidu Teataja
L 214/7
NÕUKOGU MÄÄRUS (EÜ) nr 1184/2006,
24. juuli 2006,
millega kohaldatakse teatavaid konkurentsieeskirju põllumajandustoodete ja saaduste tootmise ja nendega kauplemise suhtes
(kodifitseeritud versioon)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikleid 36 ja 37,
võttes arvesse komisjoni ettepanekut,
võttes arvesse Euroopa Parlamendi arvamust, (1)
ning arvestades järgmist:
(1)
Nõukogu 4. aprilli 1962. aasta määrust nr 26, millega kohaldatakse teatavaid konkurentsieeskirju põllumajandussaaduste ja toodete tootmise ja nendega kauplemise suhtes (2) on sisuliselt muudetud. (3) Selguse ja otstarbekuse huvides tuleks kõnealune määrus kodifitseerida.
(2)
Asutamislepingu artikli 36 põhjal on asutamislepingus sätestatud konkurentsieeskirjade kohaldamine põllumajandustoodete ja saaduste tootmise ja nendega kauplemise suhtes üks ühise põllumajanduspoliitika raames otsustatavaid küsimusi. Järelikult tuleb kõnealuse poliitika arenedes käesoleva määruse sätteid edaspidi täiendada.
(3)
Asutamislepingu artiklis 81 osutatud kokkuleppeid, otsuseid ja tegevusi käsitlevaid, samuti turgu valitseva seisundi kuritarvitamisega seotud konkurentsieeskirju tuleb põllumajandustoodete ja saaduste tootmise ja nendega kauplemise suhtes kohaldada määral, mis ei takista põllumajandusturgude siseriikliku korralduse toimimist ega ohusta ühise põllumajanduspoliitika eesmärkide saavutamist.
(4)
Erilist tähelepanu pälvivad sellised põllumajandustootjate ühendused, kes eelkõige tegelevad põllumajandustoodete ja saaduste ühistootmise või -turustamisega või ühiste seadmete kasutamisega, välja arvatud siis, kui selline ühistegevus välistab konkurentsi või ohustab asutamislepingu artikli 33 eesmärkide saavutamist.
(5)
Ühise põllumajanduspoliitika arengu ohustamise vältimiseks ning selleks, et tagada kõnealuste ettevõtete mittediskrimineeriv kohtlemine ja õiguskindlus, on ainult komisjon, kelle otsuseid on pädev läbi vaatama Euroopa Kohus, volitatud otsustama, kas kahes eespool nimetatud põhjenduses esitatud tingimused on asutamislepingu artiklis 81 osutatud kokkulepete, otsuste ja tegevuse osas täidetud.
(6)
Ühise põllumajanduspoliitika arendamise ühe osana peaks komisjon põllumajandustoodete ja saaduste tootmiseks või nendega kauplemiseks antavate toetuste rakendamisel koostama olemasolevate, uute või kavatsetavate toetuste nimekirja, et anda liikmesriikidele asjakohast nõu ja pakkuda välja neile sobivaid meetmeid,
ON VASTU VÕTNUD KÄESOLEVA MÄÄRUSE:
Artikkel 1
Asutamislepingu artikleid 81 kuni 86 ja nende rakendussätteid kohaldatakse kõikide asutamislepingu artikli 81 lõikes 1 ja artiklis 82 osutatud kokkulepete, otsuste ja tegevuste suhtes, mis on seotud asutamislepingu I lisas loetletud toodete tootmise või nendega kauplemisega, kui käesoleva määruse artiklist 2 ei tulene teisiti.
Artikkel 2
1.   Asutamislepingu artikli 81 lõiget 1 ei kohaldata selliste käesoleva määruse artiklis 1 nimetatud kokkulepete, otsuste ja tegevuste suhtes, mis moodustavad riigisisese turukorralduse lahutamatu osa või mida on vaja asutamislepingu artiklis 33 sätestatud eesmärkide saavutamiseks.
Eelkõige ei kohaldata seda ühe liikmesriigi põllumajandustootjate, põllumajandustootjate ühenduste või sellistest ühendustest moodustatud liitude kokkulepete, otsuste ja tegevuste suhtes, mis käsitlevad põllumajandustoodete ja saaduste tootmist või müüki või ühiste seadmete kasutamist põllumajandustoodete ja saaduste ladustamiseks või töötlemiseks, ning kui need ei kohusta kehtestama ühesuguseid hindu, välja arvatud siis, kui komisjon leiab, et seejuures välistatakse konkurents või ohustatakse asutamislepingu artikli 33 eesmärke.
2.   Pärast nõupidamist liikmesriikidega ja asjaomaste ettevõtjate või ettevõtjate ühenduste ning kõikide muude vajalikuks peetavate füüsiliste või juriidiliste isikute ärakuulamist on ainult komisjon, kelle otsuseid on pädev läbi vaatama Euroopa Kohus, volitatud avaldamisele kuuluva otsusega kindlaks määrama, millised kokkulepped, otsused ja tegevused vastavad lõikes 1 määratletud tingimustele.
Komisjon langetab artiklis 2 nimetatud otsuse kas omal algatusel või mõne liikmesriigi pädeva ametiasutuse või asjast huvitatud ettevõtja või ettevõtjate ühenduse taotlusel.
3.   Avaldatakse huvitatud isikute nimed ja otsuse põhiline sisu; seejuures tuleb arvesse võtta ettevõtjate õigustatud huvi kaitsta oma ärisaladusi.
Artikkel 3
Asutamislepingu artikli 88 lõike 1 ja lõike 3 esimese lause sätteid kohaldatakse toetuste suhtes, mida antakse seoses asutamislepingu I lisas loetletud toodete tootmise või nendega kauplemisega.
Artikkel 4
Määrus nr 26 tunnistatakse kehtetuks.
Viiteid kehtetuks tunnistatud määrusele käsitatakse viidetena käesolevale määrusele kooskõlas II lisas esitatud vastavustabeliga.
Artikkel 5
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. juuli 2006
Nõukogu nimel
eesistuja
M. PEKKARINEN
(1)  Euroopa Parlamendi 27. aprilli 2006. aasta arvamus (Euroopa Liidu Teatajas seni avaldamata).
(2)  EÜT 30, 20.4.1962, lk 993/62. Määrust on muudetud määrusega nr 49 (EÜT 53, 1.7.1962, lk 1571/62).
(3)  Vt I lisa.
I LISA
Kehtetuks tunnistatud määrus koos muudatusega
Nõukogu määrus nr 26
(EÜT nr 30, 20.4.1962, lk 993/62)
Nõukogu määrus nr 49
(EÜT nr 53, 1.7.1962, lk 1571/62)
ainult artikkel 1, lõige 1, punkt g
II LISA
Vastavustabel
Määrus nr 26
Käesolev määrus
Artikkel 1
Artikkel 1
Artikkel 2, lõige 1
Artikkel 2, lõige 1
Artikkel 2, lõige 2
Artikkel 2, lõige 2, esimene lõik
Artikkel 2, lõige 3
Artikkel 2, lõige 2, teine lõik
Artikkel 2, lõige 4
Artikkel 2, lõige 3
Artikkel 3
—
Artikkel 4
Artikkel 3
—
Artikkel 4
Artikkel 5
Artikkel 5
—
I lisa
—
II lisa

Summary:
ELi teatavate konkurentsieeskirjade kohaldamine põllumajandustoodetele
ELi teatavate konkurentsieeskirjade kohaldamine põllumajandustoodetele
 
KOKKUVÕTE:
määrus (EÜ) nr 1184/2006, millega kohaldatakse teatavaid konkurentsieeskirju põllumajandustoodete ja saaduste tootmise ja nendega kauplemise suhtes
MIS ON MÄÄRUSE EESMÄRK?
Sellega sätestatakse eeskirjad Euroopa Liidu toimimise lepingu artiklite 101–106 (varem Euroopa Ühenduse asutamislepingu artiklid 81–86) – ELi konkurentsieeskirjade – kohaldamise suhtes põllumajandussektorile.
PÕHIPUNKTID
Määruses on sätestatud, et Euroopa Liidu toimimise lepingu artikli 101 lõiget 1 ja artiklit 102 kohaldatakse põllumajandustoodete ja -saaduste tootmise ning nendega kauplemise suhtes, välja arvatud põllumajandusturgude ühist korraldust käsitleva määruse (EL) nr 1308/2013 ning kalapüügi- ja vesiviljelustoodete turu ühist korraldust käsitleva määruse (EL) nr 1379/2013 kohaldamisalasse kuuluvad tooted.
Selles lubatakse üldeeskirjadest teha kaks erandit. Need on:kokkulepped, otsused ja tegevused, mis moodustavad riigisisese turukorralduse lahutamatu osa või mida on vaja Euroopa Liidu toimimise lepingu artiklis 39 sätestatud ühise põllumajanduspoliitika (ÜPP) eesmärkide saavutamiseks;  ühe ELi riigi põllumajandustootjate, põllumajandustootjate ühenduste või sellistest ühendustest moodustatud liitude kokkulepete, otsuste ja tegevuste suhtes,mis käsitlevad põllumajandustoodete ja saaduste tootmist või müüki võiühiste seadmete kasutamist põllumajandustoodete ja saaduste ladustamiseks või töötlemiseks, ningkui need ei kohusta kehtestama ühesuguseid hindu,tingimusel, et need kokkulepped ei välista konkurentsi ega ohusta ühise põllumajanduspoliitika eesmärke.  Ainult Euroopa Komisjon, kelle otsuseid on pädev läbi vaatama Euroopa Kohus, on volitatud avaldamisele kuuluva otsusega kindlaks määrama, millised kokkulepped, otsused ja tegevused vastavad määratletud tingimustele.
MIS AJAST MÄÄRUST KOHALDATAKSE?
Määrust kohaldatakse alates 24. augustist 2006.
TAUST
Lisateave:Konkurents – Põllumajandus ja toit (Euroopa Komisjon)  
PÕHIDOKUMENT
Nõukogu 24. juuli 2006. aasta määrus (EÜ) nr 1184/2006, millega kohaldatakse teatavaid konkurentsieeskirju põllumajandustoodete ja saaduste tootmise ja nendega kauplemise suhtes (kodifitseeritud versioon) (ELT L 214, 4.8.2006, lk 7–9)
Määruse (EÜ) nr 1184/2006 hilisemad muudatused on algdokumenti lisatud. Käesoleval konsolideeritud versioonil on üksnes dokumenteeriv väärtus.
SEONDUVAD DOKUMENDID
Euroopa Liidu toimimise lepingu konsolideeritud versioon – Kolmas osa – Liidu sisepoliitika ja -meetmed – VII jaotis – Konkurentsi, maksustamise ja õigusaktide ühtlustamise üldeeskirjad – 1. peatükk – Konkurentsieeskirjad – 1. jagu – Ettevõtjate suhtes kohaldatavad eeskirjad – Artikkel 101 (endine EÜ asutamislepingu artikkel 81) (ELT C 202, 7.6.2016, lk 88–89)
Euroopa Liidu toimimise lepingu konsolideeritud versioon – Kolmas osa – Liidu sisepoliitika ja -meetmed – VII jaotis – Konkurentsi, maksustamise ja õigusaktide ühtlustamise üldeeskirjad – 1. peatükk – Konkurentsieeskirjad – 1. jagu – Ettevõtjate suhtes kohaldatavad eeskirjad – Artikkel 102 (endine EÜ asutamislepingu artikkel 82) (ELT C 202, 7.6.2016, lk 89)
Euroopa Liidu toimimise lepingu konsolideeritud versioon – Kolmas osa – Liidu sisepoliitika ja -meetmed – VII jaotis – Konkurentsi, maksustamise ja õigusaktide ühtlustamise üldeeskirjad – 1. peatükk – Konkurentsieeskirjad – 1. jagu – Ettevõtjate suhtes kohaldatavad eeskirjad – Artikkel 103 (endine EÜ asutamislepingu artikkel 83) (ELT C 202, 7.6.2016, lk 89–90)
Euroopa Liidu toimimise lepingu konsolideeritud versioon – Kolmas osa – Liidu sisepoliitika ja -meetmed – VII jaotis – Konkurentsi, maksustamise ja õigusaktide ühtlustamise üldeeskirjad – 1. peatükk – Konkurentsieeskirjad – 1. jagu – Ettevõtjate suhtes kohaldatavad eeskirjad – Artikkel 104 (endine EÜ asutamislepingu artikkel 84) (ELT C 202, 7.6.2016, lk 90)
Euroopa Liidu toimimise lepingu konsolideeritud versioon – Kolmas osa – Liidu sisepoliitika ja -meetmed – VII jaotis – Konkurentsi, maksustamise ja õigusaktide ühtlustamise üldeeskirjad – 1. peatükk – Konkurentsieeskirjad – 1. jagu – Ettevõtjate suhtes kohaldatavad eeskirjad – Artikkel 105 (endine EÜ asutamislepingu artikkel 85) (ELT C 202, 7.6.2016, lk 90)
Euroopa Liidu toimimise lepingu konsolideeritud versioon – Kolmas osa – Liidu sisepoliitika ja -meetmed – VII jaotis – Konkurentsi, maksustamise ja õigusaktide ühtlustamise üldeeskirjad – 1. peatükk – Konkurentsieeskirjad – 1. jagu – Ettevõtjate suhtes kohaldatavad eeskirjad – Artikkel 106 (endine EÜ asutamislepingu artikkel 86) (ELT C 202, 7.6.2016, lk 90–91)
Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671–854)
Vt konsolideeritud versioon.
Euroopa Parlamendi ja nõukogu 11. detsembri 2013. aasta määrus (EL) nr 1379/2013 kalapüügi- ja vesiviljelustoodete turu ühise korralduse kohta, millega muudetakse nõukogu määruseid (EÜ) nr 1184/2006 ja (EÜ) nr 1224/2009 ning tunnistatakse kehtetuks nõukogu määrus (EÜ) nr 104/2000 (ELT L 354, 28.12.2013, lk 1–21)
Vt konsolideeritud versioon.
Viimati muudetud: 25.05.2018